DA Den Europæiske Unions Tidende L 298/14

RÅDETS AFGØRELSE (EU) 2015/2035

af 26. oktober 2015

om den holdning, der skal indtages på vegne af Den Europæiske Union i Underudvalget vedrørende Handel og Bæredygtig Udvikling og Associeringsudvalget i dettes handelssammensætning, der er nedsat ved associeringsaftalen mellem Den Europæiske Union og Det Europæiske Atomenergifællesskab og deres medlemsstater på den ene side og Georgien på den anden side, for så vidt angår vedtagelsen af forretningsordenen for Underudvalget vedrørende Handel og Bæredygtig Udvikling, dette underudvalgs opstilling af listen over eksperter i handel og bæredygtig udvikling og Associeringsudvalget i dettes handelssammensætnings opstilling af en liste over voldgiftsmænd

RÅDET FOR DEN EUROPÆISKE UNION HAR —

under henvisning til traktaten om Den Europæiske Unions funktionsmåde, særlig artikel 207, stk. 4, første afsnit, sammenholdt med artikel 218, stk. 9,

under henvisning til forslag fra Europa-Kommissionen, og

ud fra følgende betragtninger:

(1) Ifølge artikel 431 i associeringsaftalen mellem Den Europæiske Union og Det Europæiske Atomenergifællesskab og deres medlemsstater på den ene side og Georgien på den anden side (1) (»aftalen«) kan dele af aftalen anvendes midlertidigt.

(2) I artikel 3 i Rådets afgørelse 2014/494/EU (2) fastlægges det, hvilke dele af aftalen der skal anvendes midlertidigt, herunder bestemmelserne om nedsættelse og funktion af Underudvalget vedrørende Handel og Bæredygtig Udvikling og af Associeringsudvalget i dettes handelssammensætning, jf. aftalens artikel 408, stk. 4 (»Associeringsudvalget i dettes handelssammensætning«), bestemmelserne om handel og bæredygtig udvikling og bestemmelserne om tvistbilæggelse.

(3) I henhold til aftalens artikel 240, stk. 3, skal Underudvalget vedrørende Handel og Bæredygtig Udvikling selv vedtage sin forretningsorden.

(4) I henhold til aftalens artikel 243, stk. 3, skal Underudvalget vedrørende Handel og Bæredygtig Udvikling på sit første møde opstille en liste over mindst 15 personer, der er villige og i stand til at fungere som eksperter i panelprocedurer vedrørende handel og bæredygtig udvikling.

(5) I henhold til aftalens artikel 268, stk. 1, skal Associeringsudvalget i dettes handelssammensætning inden for seks måneder fra den dato, fra hvilken aftalen finder midlertidig anvendelse, opstille en liste over mindst 15 personer, der er villige og i stand til at fungere som voldgiftsmænd i tvistbilæggelsesprocedurer.

(6) Unionens holdning til Underudvalget vedrørende Handel og Bæredygtig Udviklings vedtagelse af forretningsordenen, dette underudvalgs opstilling af listen over eksperter i handel og bæredygtig udvikling og vedrørende Associeringsudvalget i dettes handelssammensætnings opstilling af listen over voldgiftsmænd bør derfor fastlægges —

VEDTAGET DENNE AFGØRELSE:

Artikel 1

1. Den holdning, der skal indtages på vegne af Unionen i Underudvalget vedrørende Handel og Bæredygtig Udvikling, der er nedsat ved artikel 240 i aftalen, for så vidt angår vedtagelsen af forretningsordenen for dette underudvalg og opstillingen af listen over eksperter i handel og bæredygtig udvikling, er baseret på de udkast til nævnte underudvalgs afgørelser, der er vedlagt nærværende afgørelse.

2. Mindre tekniske ændringer af udkastene til afgørelser kan vedtages af repræsentanterne for Unionen i Underudvalget vedrørende Handel og Bæredygtig Udvikling uden yderligere afgørelse truffet af Rådet.

Artikel 2

1. Den holdning, der skal indtages på vegne af Unionen i Associeringsudvalget i dettes handelssammensætning for så vidt angår opstillingen af listen over voldgiftsmænd, er baseret på det udkast til det nævnte udvalgs afgørelse, der er vedlagt nærværende afgørelse.

2. Mindre tekniske ændringer af udkastet til afgørelse kan vedtages af repræsentanterne for Unionen i associeringsudvalget i dettes handelssammensætning uden yderligere afgørelse vedtaget af Rådet.

Artikel 3

Denne afgørelse træder i kraft på dagen for vedtagelsen.

Udfærdiget i Bruxelles, den 26. oktober 2015. På Rådets vegne F. MOGHERINI Formand

(1) EUT L 261 af 30.8.2014, s. 4.

(2) Rådets afgørelse 2014/494/EU af 16. juni 2014 om undertegnelse på Den Europæiske Unions vegne og midlertidig anvendelse af associeringsaftalen mellem Den Europæiske Union og Det Europæiske Atomenergifællesskab og deres medlemsstater på den ene side og Georgien på den anden side (EUT L 261 af 30.8.2014, s. 1).

UDKAST AFGØRELSE Nr. 1/2015 VEDTAGET AF UNDERUDVALGET VEDRØRENDE HANDEL OG BÆREDYGTIG UDVIKLING EU-GEORGIEN af … om vedtagelse af dets forretningsorden UNDERUDVALGET VEDRØRENDE HANDEL OG BÆREDYGTIG UDVIKLING EU-GEORGIEN HAR — under henvisning til associeringsaftalen mellem Den Europæiske Union og Det Europæiske Atomenergifællesskab og deres medlemsstater på den ene side og Georgien på den anden side (1) (»aftalen«), særlig artikel 240, og ud fra følgende betragtninger: (1) I overensstemmelse med aftalens artikel 431 er dele af aftalen blevet anvendt midlertidigt siden den 1. september 2014. (2) I henhold til aftalens artikel 240 skal Underudvalget vedrørende Handel og Bæredygtig Udvikling overvåge gennemførelsen af kapitel 13 (Handel og bæredygtig udvikling) i afsnit IV (Handel og handelsrelaterede anliggender) i aftalen. (3) I henhold til aftalens artikel 240, stk. 3, skal Underudvalget vedrørende Handel og Bæredygtig Udvikling selv vedtage sin forretningsorden — VEDTAGET DENNE AFGØRELSE: Artikel 1 Forretningsordenen for Underudvalget vedrørende Handel og Bæredygtig Udvikling som fastsat i bilaget vedtages hermed. Artikel 2 Denne afgørelse træder i kraft på dagen for vedtagelsen. Udfærdiget i … På vegne af Underudvalget vedrørende Handel og Bæredygtig Udvikling Formand (1) EUT L 261 af 30.8.2014, s. 4. BILAG Forretningsorden for Underudvalget vedrørende Handel og Bæredygtig Udvikling EU-Georgien Artikel 1 Almindelige bestemmelser 1. Underudvalget vedrørende Handel og Bæredygtig Udvikling, der er nedsat i henhold til artikel 240 i associeringsaftalen mellem Den Europæiske Union og Det Europæiske Atomenergifællesskab og deres medlemsstater på den ene side og Georgien på den anden side (»aftalen«), bistår Associeringsudvalget i dettes handelssammensætning, jf. aftalens artikel 408, stk. 4 (»Associeringsudvalget i dettes handelssammensætning«), i udførelsen af dets opgaver. 2. Underudvalget vedrørende Handel og Bæredygtig Udvikling varetager de funktioner, der er fastlagt i kapitel 13 (Handel og bæredygtig udvikling) i afsnit IV (Handel og handelsrelaterede anliggender) i aftalen. 3. Underudvalget vedrørende Handel og Bæredygtig Udvikling består af repræsentanter for Europa-Kommissionen og for Georgien med ansvar for handel og bæredygtig udvikling. 4. En repræsentant for Europa-Kommissionen eller Georgien med ansvar for handel og bæredygtig udvikling fungerer som formand for Underudvalget for Handel og Bæredygtig Udvikling, jf. artikel 2. 5. Udtrykket »parterne« i denne forretningsorden er defineret i aftalens artikel 428. Artikel 2 Særlige bestemmelser 1. Artikel 2-14 i forretningsordenen for Associeringsudvalget EU-Georgien finder anvendelse, medmindre andet er fastsat i nærværende forretningsorden. 2. Henvisninger til Associeringsrådet forstås som henvisninger til Associeringsudvalget i dettes handelssammensætning. Henvisninger til Associeringsudvalget eller Associeringsudvalget i dettes handelssammensætning forstås som henvisninger til Underudvalget vedrørende Handel og Bæredygtig Udvikling. Artikel 3 Møder Underudvalget vedrørende Handel og Bæredygtig Udvikling mødes efter behov. Parterne bestræber sig på at mødes én gang om året. Artikel 4 Ændring af forretningsordenen Denne forretningsorden kan ændres ved afgørelse truffet af Underudvalget vedrørende Handel og Bæredygtig Udvikling i overensstemmelse med aftalens artikel 240.

UDKAST AFGØRELSE Nr. 2/2015 VEDTAGET AF UNDERUDVALGET VEDRØRENDE HANDEL OG BÆREDYGTIG UDVIKLING EU-GEORGIEN af … om opstilling af listen over eksperter i handel og bæredygtig udvikling UNDERUDVALGET VEDRØRENDE HANDEL OG BÆREDYGTIG UDVIKLING EU-GEORGIEN HAR — under henvisning til associeringsaftalen mellem Den Europæiske Union og Det Europæiske Atomenergifællesskab og deres medlemsstater på den ene side og Georgien på den anden side (1) (»aftalen«), særlig artikel 243, og ud fra følgende betragtninger: (1) I overensstemmelse med aftalens artikel 431 skal dele af aftalen anvendes midlertidigt fra den 1. september 2014. (2) Ifølge aftalens artikel 243, stk. 3, skal Underudvalget vedrørende Handel og Bæredygtig Udvikling opstille en liste over mindst 15 personer, der er villige og i stand til at fungere som eksperter i panelprocedurer — VEDTAGET DENNE AFGØRELSE: Artikel 1 Listen over eksperter i handel og bæredygtig udvikling, jf. aftalens artikel 243, er opstillet som fastsat i bilaget. Artikel 2 Denne afgørelse træder i kraft på dagen for vedtagelsen. Udfærdiget i …, den … På vegne af Underudvalget vedrørende Handel og Bæredygtig Udvikling Formand (1) EUT L 261 af 30.8.2014, s. 4. BILAG LISTE OVER EKSPERTER I HANDEL OG BÆREDYGTIG UDVIKLING I. Eksperter foreslået af Georgien 1. Nata Sturua 2. David Kikodze 3. Marina Shvangiradze 4. Ilia Osepashvili 5. Roin Migriauli II. Eksperter foreslået af EU 1. Eddy Laurijssen 2. Jorge Cardona 3. Karin Lukas 4. Hélène Ruiz Fabri 5. Laurence Boisson De Chazournes 6. Geert Van Calster III. Formænd 1. Jill Murray (Australien) 2. Janice Bellace (USA) 3. Ross Wilson (New Zealand) 4. Arthur Appleton (USA) 5. Nathalie Bernasconi (Schweiz)